Mi wwven ɣer Llezzayer, rran qbala ɣer uxxam n ḥend u Muḥend (sidi ḥend), syin ruḥen ɣer sbiṭer. Mi yesεedda fell-as umejjay, qeblen ad teṭṭfen dinna. isellem ɣef baba-s d gma-s, ruḥen-d, ǧǧan-t weḥd-s di tmurt ur yessin. Win ixuṣṣen lwali ixuṣ kulec, imi dinna di sbiṭer mi yeqqim kra n wussan ṭfen-d amuḍin niḍen deg umkan n Ʃli, netta ceyyeεen-t ɣer yiwen n sbiṭer d amecṭuḥ yezga-d di la kazba tama n Sidi Ʃebd Rreḥman. Yeqqim dinna xemsa waguren. Xedmen-as akk rradyuwat ilaqen, ufan-d ur zmiren ara i waṭan-agi, xedmen-as-d tabrat, rran-t-id ɣer ṣbiter n Mestafa Baca.